Suzuka Circuit

Suzuka International Racing Course (), skrátene Suzuka Circuit, je názov japonského okruhu, ktorý sa nachádza v meste Suzuka v prefektúre Mie. Trať je dejiskom Veľkej ceny Japonska, šampionátu Formule 1. Popri nej hostí napríklad i vytrvalostné preteky motocyklov.

 Charakteristika trate 
Okruh v Suzuke je vybudovaný v oddychovom centre, ktorému dominuje obrie vyhliadkové koleso. Trať je jedinečná tým, že je jednou z mála tratí na svete, ktoré majú tvar osmičky. Dráha sa tak v jednom mieste kríži premostením, vďaka čomu je záťaž ľavej i pravej strany pneumatík prakticky identická. Veľká cena tu vždy priniesla dramatické preteky a vysoké priemerné rýchlosti. V roku 2007 sa však japonská Grand Prix presunula na dve sezóny na zmodernizovaný okruh Fuji. Dôvodov k sťahovaniu bolo viac. Suzuka sa nachádza 400 kilometrov juhozápadne od japonského hlavného mesta Tokio, čo je dosť ďaleko na prepravu materiálu i ľudí. Navyše priamo na mieste je nedostatočná kapacita ubytovacích zariadení, čo znamená, že sa jazdci prepravujú na okruh z veľkej vzdialenosti. Pre tímy to všeobecne predstavuje včasné vstávanie, no divákom to nevadí. Japonci sú fanatickými priaznivcami Formule 1 a počas pretekového víkendu je celkom bežné, že zaplnia všetky tribúny. Často ostávajú aj po sobotňajšej kvalifikácii až do večerných hodín na hlavnej tribúne, aby im neušlo nič z diania v boxoch.
Okruh v Suzuke nechala postaviť v roku 1962 automobilka Honda ako svoju domácu testovaciu trať. Postupne v jej okolí vybudovala park pre oddych svojich zamestnancov a ich rodín s množstvom atrakcií. Hoci sa tradícia motoristického športu v Japonsku píše od začiatku 60. rokov, Formula 1 prenikla na jeho územie prvýkrát až v roku 1976. Jej hostiteľom však nebola Suzuka, ale konkurenčné Fuji. V nasledujúcom roku sa vo Fuji pretekalo znova. Pri nehode medzi Gillesom Villeneuvom na Ferrari a Ronniem Petersonom na Tyrrelle však prišli o život dvaja diváci a japonská Veľká cena sa musela na desať rokov odmlčať. V Suzuke sa GP Japonska konala po prvýkrát až v roku 1987.

Jazdci majú tento okruh radi a väčšinu z nich netešilo, keď sa Veľká cena presunula do Fuji. O to radostnejší bol ich návrat v roku 2009. Medzi najobľúbenejšie úseky patrí séria zákrut tvaru S, od tretej po siedmu zákrutu s dĺžkou 850 metrov a samozrejme legendárna tiahla zákruta 130R, ktorá je často porovnávaná s fenomenálnou Eau Rouge. Asfaltový povrch trate je rovný a má vysokú priľnavosť. Pneumatiky a ani brzdy netrpia vážnym opotrebením, no na druhej strane, spotreba paliva dosahuje pomerne vysokú úroveň.

 130R 
Rovinka za tiahlou zákrutou Spoon je ukončená zákrutou 130R. Ide o veľmi rýchlu zákrutu, ktorá sa jazdí takmer na plný plyn. Jej názov vyplýva z jej polomeru (t. j. 130 metrov). V tejto zákrute došlo už k niekoľkým vážnym haváriám.

V roku 2002 sa v 130R stala nepríjemne vyzerajúca nehoda. Allan McNish v kvalifikácii na preteky Veľkej ceny Japonska šampionátu Formule 1 ťažko kolidoval. Jeho Toyota sa vtedy dostala do šmyku a McNish nekontrolovateľne vo veľkej rýchlosti prerazil ochranné bariéry, pričom zničil celú zadnú časť svojho monopostu, no našťastie vyviazol nezranený.

Aby sa predišlo ďalšej tragédii, predstavitelia okruhu pristúpili k úpravám v oblasti 130R. Tá bola modifikovaná a v súčasnosti má dvojitý vrchol. Jeden s polomerom 85 metrov a druhý s polomerom 340 metrov. Napriek úpravám sa však tomu najhoršiemu zabrániť nepodarilo. V roku 2003, po modernizácii, na Suzuku zavítal šampionát MotoGP s Veľkou cenou Japonska. Počas pretekov, krátko po ich začiatku, vo výjazde zo zákruty 130R prišiel o život mladý talentovaný pretekár Daijiro Kato. Od tej doby sa tu už preteky tejto série nejazdia.

 Fakty a údaje 
 Dĺžka trate: 
 Počet kôl pretekov: 53
 Dĺžka pretekov: 

 Rozdiel medzi štart. a cieľovou čiarou: 
 Počet zákrut: 18 (10 vpravo a 8 vľavo)
 Šírka trate: 10 – 

 Traťový rekord: 1:30,965 (/h) – Kimi Andrea Antonelli/Mercedes (2025)
 Najrýchlejšie kolo kvalifikácie: 1:26,983 (/h) – Max Verstappen/Red Bull (2025)
 Maximálna rýchlosť: /h
 Prvá GP: 1987 - víťaz Gerhard Berger – Ferrari F1/87
 Počet GP: 35

 Priemerná spotreba paliva:  / kolo
 Jazda na plný plyn: 63 %
 Sekcia trate s jazdou na plný plyn: 
 Počet preradení rýchlostných stupňov: 42 / kolo

 Opotrebenie pneumatík: stredné až veľké
 Opotrebenie bŕzd: nízke
 Úroveň priľnavosti: nízka

 Stratégia
 1 zastávka: 30. – 34. kolo
 2 zastávky: 16. – 21. a 32. – 38.
 3 zastávky: 15. – 17. a 26. – 30. a 38. – 41.

 Architekt: Johannes Hugenholtz

 Kapacita tribún: 155 000

 História 
Prvé dve japonské Grand Prix sa v roku 1976 a 1977 konali na Fuji Speedway. Práve na tejto trati sa pri premiérovej Veľkej cene Japonska rozhodlo o titule v prospech Jamesa Hunta, kým Niki Lauda svoj návrat po desivej nehode na Nürburgringu nedotiahol do konca. Potom bolo Japonsko na dlhých desať rokov vyradené z kalendára šampionátu Formule 1. Späť sa vrátilo až v roku 1987 vo veľkom štýle na obľúbenej Suzuke. Tá má síce krátku históriu, no už dlho je považovaná za jednu z technicky najnáročnejších tratí, ktorá nechá vyniknúť jazdecké schopnosti. Okruh, ktorý už tradične zakončuje šampionát, sa stal svedkom niekoľkých rozuzlení boja o titul šampióna. Prvým víťazom na Suzuke sa stal Gerhard Berger s monopostom Ferrari. Nebol však prvým pretekárom, ktorý v Japonsku získal vavríny. Úplne prvú nemajstrovskú Veľkú cenu Japonska dobyl Peter Warr, neskorší šéf tímu Lotus a o rok neskôr, v roku 1964, Michael Knight s monopostom Brabham. Celkovo najúspešnejším jazdcom je, ako bezmála na všetkých aktuálnych okruhoch, Michael Schumacher so šiestimi triumfami. V roku 2007 sa Veľká cena Japonska opäť vrátila do zrekonštruovaného moderného stánku rýchlosti – Fuji Speedway. Hondou vlastnená trať totiž nedokázala obnoviť zmluvu na organizovanie Veľkej ceny. Po druhých pretekoch v roku 2008 sa však preteky opäť uskutočnili na Suzuke, ktorá si zaistila kontrakt do roku 2011.

Podľa plánu sa mala Grand Prix Japonska každoročne striedať medzi okruhom Fuji a Suzukou. Fuji je domácou pôdou Toyoty, zatiaľ čo Honda je doma práve na Suzuke. Špekulovalo sa dokonca i o obnovení tradície Veľkej ceny Pacifiku. Tá sa mala jazdiť na Suzuke, pričom Japonsko by malo v kalendári dvojité zastúpenie. Podobne ako napríklad Veľká Británia, Španielsko, Nemecko, Taliansko či USA. Táto možnosť bola ale zamietnutá predovšetkým kvôli umiestneniu trate v odľahlej časti krajiny.

V júli roku 2009 automobilka Toyota oznámila, že už nebude hostiť preteky na okruhu Fuji. Príčinou bola globálna ekonomická kríza, kvôli ktorej automobilka stiahla zo šampionátu aj vlastný tím.

Hustý dážď a búrky znemožnili konanie kvalifikácie na Veľkú cenu Japonska 2010 v Suzuke v plánovanom termíne. FIA preto rozhodla, že ju presunie na nedeľu. Nepriaznivé počasie ovládlo Suzuku už pred tretím tréningom. Dážď zalial trať vodou a merané kolá absolvovali len Jaime Alguersuari a Timo Glock, ostatní sa po krátkych jazdách okamžite vracali do svojich garáží. Akékoľvek zmysluplné testovanie bolo znemožnené. Podmienky boli ale aj naďalej natoľko zlé, že sa všetci zhodli, že by v nich nebolo možné odjazdiť kvalifikáciu. Vedenie pretekov na čele s Charliem Whitingom si nechalo čas na rozhodnutie o plánovanom začatí kvalifikácie, ale podmienky sa nezlepšili, takže nebola iná možnosť, než začiatok bojov o pole position odsunúť o pol hodiny. Dážď v Suzuke ale neustal a safety car musel pri každom kontrolnom výjazde konštatovať, že nie je možné pustiť monoposty Formule 1 na trať. Po trojnásobnom odsunutí začiatku kvalifikácie predstavitelia FIA napokon rozhodli, že jazdci budú bojovať o postavenie na štartovom rošte japonskej Grand Prix až v nedeľu dopoludnia. Kvalifikácia sa začne o 3:00 ráno stredoeurópskeho času. Zopakovala sa tak situácia z roku 2004, vtedy kvalifikácia prebehla v Suzuke kvôli zlému počasiu tiež až v nedeľu.

 Jedno kolo na modernom okruhu 
Pri akcelerácii na klesajúcej cieľovej rovinke piloti dosahujú rýchlosť až /h pri zaradenom siedmom rýchlostnom stupni. Pred prvou rýchlou zákrutou je potrebné zvoľniť tempo a podradiť na päťku. Trať sa ďalej hadí k druhej zákrute, ktorá je podstatne ostrejšia a prechádza sa rýchlosťou približne /h na trojku. Jazdci ďalej zrýchľujú k esíčkam, kde pri nájazde začínajú na rýchlosti /h, v poslednej pravej jazdia už len /h. Kombinácia niekoľkých pravotočivých a ľavotočivých zákrut je jazdecky veľmi náročná a kľúčová pre dosiahnutie dobrého času kola. Jej náročnosť spočíva v tom, že každá zákruta ústi hneď do tej nasledujúcej. Auto preto musí byť veľmi konzistentné a nesmie sa správať nepredvídateľne pri zmenách smeru. Ak totiž pilot pokazí výjazd zo zákruty číslo 3, negatívne to ovplyvní jeho stopu v zákrutách číslo 4, 5, 6 a 7. Túto sekvenciu zvládnu prejsť za 14 sekúnd, no v prípade drobnej chyby tu môžu stratiť až pol sekundy. Podľa inžinierov je tu najdôležitejšia jemná práca s plynom pri zaradenom piatom rýchlostnom stupni, s ľahkými dotykmi brzdového pedálu v zákrutách číslo 4 a 6. Za zákrutou Dunlop nasleduje Degner. Prvá časť dvojitej pravej zákruty sa ide na štvrtý rýchlostný stupeň, pred deviatou zákrutou veľmi jemne pribrzdia. Pod mostom sa trať mierne stáča doprava a potom nasleduje ostrá vlásenka. Na výjazde z nej sa prudko akceleruje a až pred dvojitým vrcholom zákruty Spoon sa znova brzdí. Prvú ľavotočivú pretekári prechádzajú rýchlosťou /h, v zákrute piloti ďalej zrýchľujú až do chvíle, keď sa priblížia k druhej ľavej. Na zadnej rovinke zaradia siedmu rýchlosť a blížia sa k zradnej zákrute 130R. Rýchla ľavotočivá zákruta sa jazdí buď úplne naplno, alebo len s miernym povolením plynového pedálu rýchlosťou okolo /h. Napriek tomu, že 130R už nie je tak náročná ako kedysi, ide o veľmi rýchlu zákrutu, v ktorej na pilotov pôsobí takmer 2,5 sekundy bočné preťaženie 3,5 G – na okamih dosiahne až 4 G. Ďalšia rovinka vedie k šikane Casino Triangle. Dlhá tiahla pravá zákruta napokon znovu privedie jazdcov na cieľovú rovinku.

 Výsledky posledných ročníkov 
 Víťazi FORMULA 1: Races results, formula1.com Dostupné online (anglicky)

 Rok Jazdec Monopost ČasNajrýchlejšie kolo kvalifikácie1987Gerhard BergerFerrari F1/871:32:58,0721:40,042, Gerhard Berger, Ferrari1988Ayrton SennaMcLaren MP4/41:33:26,1731:41,853, Ayrton Senna, McLaren Honda1989Alessandro NanniniBenetton B1891:35:06,2771:38,041, Ayrton Senna, McLaren Honda1990Nelson PiquetBenetton B1901:34:36,8241:36,996, Ayrton Senna, McLaren Honda1991Gerhard BergerMcLaren MP4/61:32:10,6951:34,700, Gerhard Berger, McLaren Honda1992Riccardo PatreseWilliams FW141:33:09,5531:37,360, Nigel Mansell, Williams Renault1993Ayrton SennaMcLaren MP4/81:40:27,9121:37,154, Alain Prost, Williams Renault1994Damon HillWilliams FW16B1:55:53,5321:37,209, Michael Schumacher, Benetton Ford1995Michael SchumacherBenetton B1951:36:52,9301:38,023, Michael Schumacher, Benetton Renault1996Damon HillWilliams FW181:32:33,7911:38,909, Jacques Villeneuve, Williams Renault1997Michael SchumacherFerrari F310B1:29:48,4461:36,071, Jacques Villeneuve, Williams Renault1998Mika HäkkinenMcLaren MP4/131:27:22,5351:36,293, Michael Schumacher, Ferrari1999Mika HäkkinenMcLaren MP4/141:31:18,7851:37,470, Michael Schumacher, Ferrari2000Michael SchumacherFerrari F1-20001:29:53,4351:35,825, Michael Schumacher, Ferrari2001Michael SchumacherFerrari F20011:27:33,2981:32,484, Michael Schumacher, Ferrari2002Michael SchumacherFerrari F20021:26:59,6981:31,317, Michael Schumacher, Ferrari2003Rubens BarrichelloFerrari F2003-GA1:25:11,7431:31,713, Rubens Barrichello, Ferrari 2004 Michael Schumacher Ferrari F2004 1:24:26,9851:33,542, Michael Schumacher, Ferrari 2005 Kimi Räikkönen McLaren MP4-20 1:29:02,2121:46,106, Ralf Schumacher, Toyota 2006 Fernando Alonso Renault R26 1:23:53,4131:29,599, Felipe Massa, Ferrari 2007–2008Konala sa na okruhu Fuji Speedway 2009 Sebastian Vettel Red Bull RB5 1:28:20,4431:32,160, Sebastian Vettel, Red Bull Racing Renault 2010 Sebastian Vettel Red Bull RB6 1:30:27,3231:30,785, Sebastian Vettel, Red Bull Racing Renault2011Jenson ButtonMcLaren MP4-261:30:53,4271:30,466, Sebastian Vettel, Red Bull Racing Renault2012Sebastian VettelRed Bull RB81:28:56,2421:30,839, Sebastian Vettel, Red Bull Racing Renault2013Sebastian VettelRed Bull RB91:26:49,3011:30,915, Mark Webber, Red Bull Racing Renault2014Lewis HamiltonMercedes F W05 Hybrid1:51:43,0211:32,506, Nico Rosberg, Mercedes2015Lewis HamiltonMercedes F W06 Hybrid1:28:06,5081:32,584, Nico Rosberg, Mercedes2016Nico RosbergMercedes F W07 Hybrid1:26:43,3331:30,647, Nico Rosberg, Mercedes2017Lewis HamiltonMercedes F1 W08 EQ Power+1:27:31,1941:27,319, Lewis Hamilton, Mercedes2018Lewis HamiltonMercedes F1 W09 EQ Power+1:27:17,0621:27,760, Lewis Hamilton, Mercedes2019Valtteri BottasMercedes F1 W10 EQ Power+1:21:46,7551:27,064, Sebastian Vettel, Ferrari2020Nekonalo sa (COVID-19)2021Nekonalo sa (COVID-19)2022Max VerstappenRed Bull RB183:01:44,0041:29,304, Max Verstappen, Red Bull Racing RBPT2023Max VerstappenRed Bull RB191:30:58,4211:28,877, Max Verstappen, Red Bull Racing Honda RBPT2024Max VerstappenRed Bull RB201:29:12,3451:28,197, Max Verstappen, Red Bull Racing Honda RBPT2025Max VerstappenRed Bull RB211:28:45,6781:26,983, Max Verstappen, Red Bull Racing Honda RBPT

 Referencie 	 

 Iné projekty 	 

 Externé odkazy 
 Suzuka Circuit
 Satelitné snímky z Google Maps 
 Údaje okruhu na Formula1.com 

Kategória:Okruhy Formuly 1
Kategória:Motoršport v Japonsku
Kategória:Stavby v prefektúre Mie
Kategória:Šport v prefektúre Mie